Publication: Magyar Közlöny
Issue: MK-1999-76 (Year: 1999, Number: 76)
Era: 1990-2004
Section: 1997. évi CLVI. törvény 5. §-ában foglaltak szerint kiemelkedően közhasznú szervezetként működik arra tekintettel,
Paragraph Index: 183

7. A Kuratórium működése és hatásköre A Kuratórium szükség szerint, évente legalább egy alkalommal ülésezik. Üléseit az elnök hívja össze oly módon, hogy a napirendi pontokat tartalmazó meghívó az ülést megelőző öt nappal a meghívottakhoz megérkezzék. Rendkívüli ülést kell összehívni, ha a Kuratórium elnöke, alelnöke vagy az Egyesült Királyság Kormányának képviselője, továbbá, ha bármely más, három kuratóriumi tag írásban azt kéri. Az elnök az előterjesztett kérelem szerint, az abban megjelölt napirenddel köteles összehívni a Kuratórium üléseit. Az ülést a Kuratórium elnöke vezeti, akadályoztatása esetén írásban a Kuratórium bármely tagját felkérheti az ülés levezetésére. A Kuratórium ülései általában nyilvánosak, de a Kuratórium egyes napirendi pontok tekintetében zártkörű ülést rendelhet el, amennyiben annak nyilvánossága személyiségi jogokat sért. A Kuratórium üléseiről jegyzőkönyvet kell vezetni, amelyet a levezető elnök és egy felkért tag hitelesít. A jegyzőkönyvnek tartalmaznia kell a Kuratórium — évente újra kezdett sorszámozással ellátott — lehetőleg szó szerint rögzített döntéseit, legfontosabb megállapításait, azok részletes tartalmát, időpontját, hatályát, illetőleg a döntést támogatók és ellenzők számarányát, ha lehetséges, személyét. A Kuratórium akkor határozatképes, ha legalább öt (5) tagja jelen van. Az elnök vagy az alelnök részvétele kötelező. A Főiskolát érintő döntések esetén szükséges, hogy a megjelent tagok között, vagy a Főiskola főigazgatója vagy a Kuratórium tiszteletbeli elnöke jelen legyen. A Kuratórium döntéseit általában egyszerű szótöbbséggel hozza, szavazategyenlőség esetén az elnök vagy az elnök által kuratóriumi ülés levezetésére felkért személy szavazata dönt. A Kuratórium határozathozatalában nem vehet részt az a személy, aki vagy akinek a hozzátartozója [Ptk.

Source: https://magyarkozlony.hu/hivatalos-lapok/f8ac8cface1e952dfc71bde7f4abe1abca2bdb85/dokumentumok/4e373f997c0abbe344e40b99fe046a0448b59b12/letoltes